CELEX: E2018J0007
Language: mt
Date: 2019-08-01 00:00:00
Title: Sentenza tal-Qorti tal-1 ta’ Awwissu 2019 fil-Kawża E-7/18 Foten-Linjen AS, appoġġata mill-Konfederazzjoni tal-Intrapriżi Norveġiżi (Næringslivets Hovedorganisasjon) v AtB AS (Kuntratti pubbliċi — Direttiva 89/665/KEE — Talba għal kumpens għat-telf ta’ profitt — Gravità tal-ksur — Prinċipji ta’ ekwivalenza u ta’ effettività)2019/C 378/07

7.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 378/8
            
         
      Sentenza tal-Qorti
      tal-1 ta’ Awwissu 2019
      fil-Kawża E-7/18
      Foten-Linjen AS, appoġġata mill-Konfederazzjoni tal-Intrapriżi Norveġiżi (Næringslivets Hovedorganisasjon)
      v
      AtB AS
      
         (Kuntratti pubbliċi — Direttiva 89/665/KEE — Talba għal kumpens għat-telf ta’ profitt — Gravità tal-ksur — Prinċipji ta’ ekwivalenza u ta’ effettività)
      
      (2019/C 378/07)
      Fil-Kawża E-7/18, Fosen-Linjen AS appoġġata mill-Konfederazzjoni tal-Intrapriżi Norveġiżi v AtB AS — TALBA lill-Qorti taħt l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti Suprema tan-Norveġja (Norges Høyesterett) li tikkonċerna l-interpretazzjoni tad-Direttiva tal-Kunsill 89/665/KEE tal-21 ta’ Diċembru 1989 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta’ reviżjoni għall-għoti ta’ kuntratti ta’ provvista pubblika u xogħlijiet pubbliċi, u b’mod partikolari l-Artikolu 2(1)(c) tagħha, il-Qorti, magħmula minn Páll Hreinsson, President u Imħallef-Relatur, Bernd Hammermann u Ola Mestad (ad hoc), Imħallfin, qatgħu s-sentenza fl-1 ta’ Awwissu 2019, li l-parti dispożitiva tagħha hija kif ġej:
      L-Artikolu 2(1)(c) tad-Direttiva tal-Kunsill 89/665/KEE tal-21 ta’ Diċembru 1989 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta’ reviżjoni għall-għoti ta’ kuntratti ta’ provvista pubblika u xogħlijiet pubbliċi ma jirrikjedix li kwalunkwe ksur tar-regoli li jirregolaw l-akkwist pubbliku fih innifsu huwa biżżejjed biex jingħata kumpens għat-telf ta’ profitt lil persuni milquta minn ksur.